คำแถลงนโยบายนายกเทศมนตรีตำบลคลองปราบ

เรียน ท่านประธานสภาเทศบาลตำบลคลองราบที่เคารพและสมาชิกสภาเทศบาล ผู้ทรงเกียรติทุกท่าน

ตามที่ได้มีการเลือกตั้งนายกเทศมนตรีตำบลคลองปราบ โดยตรงจากประชาชนในพื้นที่ เมื่อวันที่ 28 มีนาคม พ.ศ. 2564 ที่ผ่านมา ปรากฎว่าผมได้รับการเลือกตั้งจากประชาชนที่ได้ให้โอกาสทำหน้าที่และดำรงตำแหน่งเป็นนายกเทศมนตรีตำบลคลองปราบ และทางคณะกรรมการการเลือกตั้งได้แจ้งผลประกาศการเลือกตั้งนายกเทศมนตรีตำบลคลองปราบ เมื่อวันที่ 22 เมษายน พ.ศ. 2564 เป็นที่เรียบร้อยแล้ว ผมมีความมุ่งมั่นตั้งใจที่จะปฏิบัติหน้าที่และรับผิดชอบในการบริหารงาน ราชการของเทศบาลให้เป็นไปตามกฎหมาย ระเบียบ ข้อบังคับเทศบัญญัติและนโยบายที่ได้ทำไว้ เป็นแนวทางในการพัฒนาท้องถิ่นให้มีความเจริญก้าวหน้าและก่อให้เกิดประโยชน์ที่สอดคล้องกับความต้องการของประชาชนในพื้นที่ของเทศบาลตำบลคลองปราบ ผมจะปฏิบัติหน้าที่ด้วยความซื่อสัตย์ สุจริต เสียสละตามหลักการบริหารกิจการบ้านเมืองที่ดีและพร้อมที่รับฟังความคิดเห็นจากทุกฝ่าย เพื่อจะนำมาเป็นแนวทางในการทำงานด้านต่าง ๆ เพื่อประโยชน์สุขของประชาชนโดยการมีส่วนร่วมของประชาชนในการทำงานเพื่อมุ่งสู่ความสำเร็จตามเป้าหมาย สร้างความเจริญรุ่งเรืองแก่ท้องถิ่นอย่างยั่งยืนในอนาคตต่อไป โดยจะดำเนินการตามวิสัยทัศน์ของนักพัฒนา ร่วมใจกันพัฒนาเป็นตำบลน่าอยู่อาศัย สุขภาพอนามัยถ้วนทั่ว ครอบครัวปลอดภัย ฝักไฝ่การศึกษามีอาชีพก้าวหน้า พาสู่คุณธรรม นำไปสู่อนาคตที่ดี มีความสุข

บัดนี้ผมพร้อมทำหน้าที่แถลงนโยบายต่อสภาเทศบาลตำบลคลองปราบก่อนเข้ารับหน้าที่ นายกเทศมนตรีตำบลคลองปราบ

โดยมีนโยบายในการดำเนินงานตามอำนาจหน้าที่เพื่อให้บรรลุวัตถุประสงค์ตามที่ได้ตั้งเป้าหมายไว้ เพื่อเป็นแนวทางในการพัฒนาให้ท้องถิ่นมีความเจริญก้าวหน้า มุ่งความสำเร็จในอนาคตอย่างยั่งยืนเพื่อประโยชน์สุขของประชาชนในท้องถิ่น จึงขอแถลงนโยบายต่อที่ประชุมสภาเทศบาลตำบลคลองปราบ ดังนี้คือ

1. นโยบายด้านการเมืองการปกครองและการบริหารงานขององค์กร

1.1 ส่งเสริมให้ประชาชนมีความรู้ความเข้าใจที่ถูกต้องในการปกครองในระบอบประชาธิปไตย

อันมีพระมหากษัตริย์ทางเป็นประมุข

1.2 การบริหารงานของเทศบาลโดยยึดหลักธรรมมาภิบาลเน้นการมีส่วนร่วมของประชาชน

1.3 เน้นการทำงานตามหน้าที่อย่างมีคุณภาพ

1.4 ตั้งศูนย์ช่วยเหลือและบริการประชาชน

2. นโยบายด้านแหล่งน้ำ

1.2 น้ำเพื่อการอุปโภค-บริโภค

- ก่อสร้างและปรับปรุงระบบประปาให้มีน้ำใช้ในครัวเรือนที่สะอาดเพียงพอและทั่วถึงทุกหมู่บ้าน ทั้งในช่วงปกติและเกิดภัยแล้งและประชาชนมีส่วนร่วมในการดูแลรักษา

2.2 แหล่งน้ำเพื่อการเกษตร

- ขุดลอกปรับปรุงบำรุงรักษาแหล่งน้ำเดิมที่มีอยู่และจัดหาเพิ่มแหล่งน้ำใหม่ เพื่อรองรับการประกอบอาชีพทางด้านการเกษตร ประเภทพืชผลไม้ที่เพิ่มพื้นที่การทำสวนผลไม้ เพื่อส่งเสริมการมีรายได้เพิ่มขึ้นและเพียงพอต่อการใช้น้ำเพื่อการเกษตรในช่วงฤดูแล้งให้ทั่วถึงทุกพื้นที่ และแก้ไขปัญหาท้องถิ่นน้ำท่วม น้ำแล้งด้วย

3. นโยบายด้านโครงสร้างพื้นฐาน

3.1 ประเภทการคมนาคมขนส่งดำเนินการก่อสร้างปรับปรุงบำรุงรักษาถนนให้มีสภาพที่ใช้สัญจรไปมาและการขนส่งสินค้าได้สะดวกยิ่งขึ้นอย่างทั่วถึงทุกพื้นที่และเชื่อมโยงกับทางหลวงและพื้นที่ใกล้เคียงได้ดีและทำเป็นถนนปลอดฝุ่นต่อไป

3.2 ก่อสร้างปรับปรุงระบบการระบายน้ำในขตชุมชนไหลผ่านได้สะดวกและป้องกันน้ำเสียที่มีผลกระทบต่อประชาชนในชุมชนท้องถิ่น

3.3 ปรับปรุงระบบไฟฟ้าแสงสว่างในเขตชุมชนให้เพียงพอและทั่วถึง เน้นบริเวณริมถนนที่เป็นจุดเสี่ยงให้มีความปลอดภัย

3.4 การก่อสร้างอาคารสถานที่เพื่อรองรับการจัดกิจกรรมต่าง ๆ ของประชาชนในท้องถิ่นให้เพียงพอเพื่อรองรับความเจริญในอนาคต

“น้ำไหล ไฟสว่าง ทางสะดวก ”

4. นโยบายด้านเศรษฐกิจ

4.1 ส่งเสริมการประอกบอาชีพและรายได้นอกภาคการเกษตร ให้มีความรู้เพิ่มทักษะรองรับการมีงานทำ

4.2 จัดตั้งและฟื้นฟูต่อยอดกองทุนส่งเสริมอาชีพผู้มีรายได้น้อยและส่งเสริมการลงทุน อุตสาหกรรมการเกษตรและอาชีพอื่น ๆ

4.3 ส่งเสริมการเกษตรครบวงจร การผลิตที่มีคุณภาพ การแปรรูปเพิ่มมูลค่า การตลาด จัดทำตลาดกลางเพื่อจำหน่ายรวมกันริมทางหลวง

4.4 จัดหาปัจจัยการผลิต ลดต้นทุน รวมกลุ่มทำเกษตรแปลงใหญ่ ส่งเสริมศูนย์ถ่ายทอดเทคโนโลยีการเกษตร

4.5 สร้างงานส่งเสริมอาชีพ สร้างรายได้เพิ่ม

5. นโยบายด้านสังคม

5.1 สร้างความปลอดภัยในชีวิติและทรัพย์สิน

5.2 ส่งเสริมความสามัคคีของคนในชุมชน

5.3 จัดสวัสดิการแก่ประชาชนกลุ่มเป้าหมาย

5.4 สร้างความเข้มแข็งชุมชนแบบพึ่งพาตัวเอง

5.5 ลดความขัดแย้งของสังคม จัดตั้งศูนย์ไกล่เกลี่ยข้อพิพาทโดยใช้หลักคุณธรรมและปรับปรุงการทำงานให้สอดคล้องกับการเปลี่ยนแปลงของสังคมท้องถิ่นและสังคมภายนอก โดยใช้หลักเข้าใจเข้าถึง พัฒนา สามัคคี มีคุณธรรม นำไปสู่อยู่ร่วมกันสันติสุข

6. นโยบายด้านสาธารณสุข

6.1 ส่งเสริมสุขภาพอนามัยแก่ประชาชน

6.2 สนับสนุนกองทุน สปสช.

6.3 ป้องกันและระงับโรคติดต่อทันท่วงที

6.4 ส่งเสิรมให้มีการตรวจสุขภาพกลุ่มเสี่ยงประจำปี

6.5 จัดตั้งกองทุนสาธารณสุขสิ่งแวดล้อม

6.6 จัดให้มีสถานที่พร้อมเครื่องออกกำลังกายเพื่อสุขภาพ

6.7 จัดหน่วยอาสาเยี่ยมผู้ป่วย ผู้พิการ คนชราที่บ้าน

6.8 รณรงค์ปลูกพืชผักปลอดสารพิษเพื่อบริโภค

7. นโยบายด้านการศึกษา ศาสนา วัฒนธรรม การกีฬาและนันทนาการ

7.1 ด้านการศึกษา

- ส่งเสริมการศึกษาในระบบและนอกระบบ

- สร้างแหล่งเรียนรู้ในระดับตำบล

- สนับสนุนโครงการอาหารกลางวันนักเรียน เพื่อสุขภาพ

7.2 ด้านศาสนาและวัฒนธรรม ประเพณี

- จัดให้มีการบำรุงรักษาศาสนสถาน เพื่อเป็นสถานที่ปฏิบัติธรรมตามหลักศาสนาพุทธ เป็นสิ่งมีคุณค่าในการดำเนินชีวิต

- จัดกิจกรรมเกี่ยวกับสืบสานงานประเพณีและวัฒนธรรมอย่างต่อเนื่อง

- สนับสนุนกิจกรรมสภาวัฒนธรรมตำบล

- ส่งเสริมยกย่องคนดี มีคุณธรรม จริยธรรม คนดีสำคัญกว่าทุกสิ่ง แบบบวร

7.3 ด้านการกีฬาและนันทนาการ

- ส่งเสริมการเล่นกีฬาเพื่อสุขภาพ

- จัดกิจกรรมแข่งขันกีฬาประเพณีและกีฬาพื้นบ้าน เพื่อความสามัคคี

- สร้างศูนย์กีเยาวชน พร้อมส่งเสริมการกีฬา

-ปรับปรุงภูมิทัศน์ที่สาธารณประโยชน์ให้เป็นที่พักผ่อน หย่อนใจและออกกำลังกาย

8. นโยบายด้านทรัพยากรธรรมชาติและสิ่งแวดล้อม

8.1 บำรุงรักษาและพัฒนาแหล่งทรัพยากรธรรมชาติ ภูเขาขรมให้เป็นแหล่งท่องเที่ยวและพักผ่อนหย่อนใจ เชิงอนุรักษ์ทรัพยากรธรรมชาติอย่างยั่งยืน

8.2 ร่วมกับสถานประกอบการเหมืองแร่ ดูแลสภาพแวดล้อมในเขตชุมชนใกล้เหมืองแร่ให้ปลอดมลภาวะมีคุณภาพชีวิตที่ดี

8.3 พัฒนาสภาพแวดล้อมชุมชนให้สะอาด น่าอยู่อาศัย โดยให้ประชาชนในชุมชนท้องถิ่นมีส่วนร่วมในการบริหารจัดการชุมชนให้มีสภาพแวดล้อมที่ดี ท้องถิ่นน่าอยู่อาศัย ร่วมใจกันรักษาสิ่งแวดล้อม

9. นโยบายด้านการป้องกันและบรรเทาสาธารณภัย

9.1 จัดหาอุปกรณ์สำหรับการป้องกันและบรรเทาสาธารรภัยให้เพียงพอต่อการปฏิบัติงานตามภารกิจ

9.2 จัดอบรมให้ความรู้ เตรียมความพร้อมในการปฏิบัติงานแก่บุคลากรในหน่วยงาน ให้ออกปฏิบัติงานได้ทันทีเมื่อทราบเหตุที่เกิดขึ้น

9.3 จัดทำแผนป้องกันภัยฟื้นฟู ช่วยเหลือผู้ประสบภัยให้เข้าสู่ภาวะปกติได้อย่างมีประสิทธิภาพ

9.4 จัดสวัสดิการให้ความช่วยเหลือสมาชิก อปพร. เพื่อเป็นขวัญกำลังใจในการอาสามาช่วยงาน ฯ

10. นโยบายพัฒนาบุคลากร

10.1 การพัฒนาบุคลากรฝ่ายประจำ

- ส่งเสริมและสนับสนุนให้บุคลากร เพิ่มความรู้ และศักยภาพในการทำงาน

- บริหารจัดการบุคลากรแต่ละฝ่ายให้สอดคล้องเหมาะสมตามภารกิจ

- พัฒนาคุณธรรม จริยธรรม ของบุคลากร ให้มีความสำนึก และรับผิดชอบต่อหน้าที่และผู้รับผิดชอบ

10.2 การพัฒนาบุคลากรฝ่ายการเมือง

- พัฒนาความรู้ความสามารถ ของผู้บริหารให้อยู่ในระดับมาตรฐานสามารถปฏิบัติงานตามนโยบายรัฐบาล ได้อย่างถูกต้อง

- ส่งเสริมให้เห็นความสำคัญในการปฏิบัติหน้าที่ มีความเป็นผู้นำ มีความคิดริเริ่ม สร้างสรรค ตั้งอยู่บนหลักธรรมาภิบาล

11. นโยบายพัฒนารายได้

11.1 เน้นรายได้ภาคอุตสาหกรรม

11.2 ด้านพาณิชย์

11.3 จัดหาแหล่งงบประมาณ จากหน่วยงานภายนอก

12. นโยบายด้านอื่น ๆ

12.1 ดำเนินงานตามนโยบายของทางราชการและสอดคล้องกับความต้องการของประชาชนในท้องถิ่น

12.2 ส่งเสริมโครงการตามแนวพระราชดำรัสเศรษฐกิจพอเพียง

12.3 เพิ่มภารกิจตามสิทธิประโยชน์ของประชาชน

ตามนโยที่ผมได้แถลงต่อที่ประชุมสภา ฯ ดังกล่าวนั้น การที่จะทำให้นโยบายดังกล่าวเป็นแนวทางนำไปสู่เป้าหมายตามนโยบายอย่างีประสิทธิภาพและสำเร็จผลได้นั้น ก็ต้องอาศัยความร่วมมือร่วมใจ จากท่านสมาชิกสภาเทศบาล พนักงานเทศบาล เจ้าหน้าที่ของเทศบาลทุกคนรวมถึงประชาชนในท้องถิ่น ร่วมด้วยช่วยกัน สนับสนุน แปลงแนวนโยบายไปสู่การปฏิบัติและร่วมกันขับเคลื่อน ผลักดันให้บังเกิดผลเป็นรูปธรรม ในการทำงานตามอำนาจหน้าที่ เพื่อให้เกิดปนะโยชน์สุขของประชาชนและความเจริญรุ่งเรืองของเทศบาลตำบลคลองปราบ ต่อไป ขอขอบคุณครับ